* 

|  |  |
| --- | --- |
| ΕΛΛΗΝΙΚΗ ΔΗΜΟΚΡΑΤΙΑ  | Μαραθώνας 12/09/2024 |
| ΔΗΜΟΣ ΜΑΡΑΘΩΝΟΣ | **ΑΡΙΘ. ΜΕΛΕΤΗΣ : Π10 /2024** |
| Δ/ΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ**Τμήμα Προμηθειών** | ΠΡΟΜΗΘΕΙΑ ΓΙΑ ΚΑθΙΣΜΑΤΑ  |
| *Ταχ. Δ/νση : Λ. Μαραθώνος 104* | CPV: 39111000-3 καθίσματα  T |
| *Πληροφορίες : Τ. ΔΑΜΙΓΟΥ**Τηλέφωνο : 22943 20540-573* |
| email: promithies@marathon.gr |

**ΠΡΟΜΗΘΕΙΑ ΚΑΡΕΚΛΩΝ ΓΡΑΦΕΙΟΥ**

**ΠΡΟΫΠΟΛΟΓΙΣΜΟΣ**

|  |
| --- |
|  |
| **ΚΑΘΑΡΗ ΣΥΝΟΛΙΚΗ ΑΞΙΑ**  | **2.000,00 €** |
| **Φ.Π.Α. 2**4**%** |  **480, 00 €** |
| **ΣΥΝΟΛΙΚΗ ΔΑΠΑΝΗ** | **2.480,00 €** |

**ΠΕΡΙΕΧΟΜΕΝΑ**

1. Τεχνική Έκθεση
2. Τεχνικές προδιαγραφές
3. Ενδεικτικός προϋπολογισμός
4. Συγγραφή υποχρεώσεων
5. Έντυπο οικονομικής προσφοράς



|  |  |
| --- | --- |
| ΕΛΛΗΝΙΚΗ ΔΗΜΟΚΡΑΤΙΑ  | Μαραθώνας 12/09/2024 |
| ΔΗΜΟΣ ΜΑΡΑΘΩΝΟΣ | **ΑΡΙΘ. ΜΕΛΕΤΗΣ : Π10 /2024** |
| Δ/ΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ**Τμήμα Προμηθειών** | ΠΡΟΜΗΘΕΙΑ ΓΙΑ ΚΑθΙΣΜΑΤΑ  |
| *Ταχ. Δ/νση : Λ. Μαραθώνος 104* | CPV: 39111000-3 καθίσματα  T |
| *Πληροφορίες : Τ. ΔΑΜΙΓΟΥ**Τηλέφωνο : 22943 20540-573* |
| email: promithies@marathon.gr |

# ΤΕΧΝΙΚΗ ΕΚΘΕΣΗ

Η μελέτη αυτή αφορά την προμήθεια καρεκλών γραφείου για την κάλυψη των αναγκών του Δήμου Μαραθώνος. Η ανωτέρω προμήθεια θα χρηματοδοτηθεί από «ιδίους πόρους » του Δήμου Μαραθώνος.

Η παρούσα προμήθεια θα ανατεθεί με την διαδικασία της απευθείας ανάθεσης σύμφωνα με τις διατάξεις του Ν. 4412/2016 και ιδίως του άρθρου 118 , που αφορά στην δια απ’ απευθείας ανάθεση προμήθειας ειδών μέχρι του ποσού των 30.000,00 ευρώ πλέον ΦΠΑ, όπως έχει τροποποιηθεί και ισχύει. Κριτήριο ανάθεσης είναι η πλέον συμφέρουσα από οικονομική άποψη προσφορά βάσει τιμής.

Ο ανάδοχος είναι υποχρεωμένος να λάβει τα κατάλληλα μέτρα για την απρόσκοπτη μεταφορά και παράδοση των υπό προμήθεια ειδών.

Τα προς προμήθεια είδη αναφέρονται αναλυτικά στην Τεχνική Περιγραφή της παρούσας μελέτης.

Η αρμόδια για την παραλαβή υπηρεσία του Δήμου Μαραθώνος έχει το δικαίωμα να ελέγξει τα είδη ως προς τα ποιοτικά τους χαρακτηριστικά. Μη συμμόρφωση των ποιοτικών χαρακτηριστικών του προϊόντος με τα τεχνικά χαρακτηριστικά και τις τεχνικές προδιαγραφές της μελέτης, δίνει τη δυνατότητα στην αρμόδια υπηρεσία παραλαβής να μην παραλάβει το προϊόν και να προβεί σε δικές της ενέργειες.

Η εκτιμώμενη αξία της σύμβασης για τις ανάγκες του Δήμου Μαραθώνα, ανέρχεται στο ποσό των **2.000,00,** πλέον ΦΠΑ 24%  **480,00** € ήτοι συνολικού προϋπολογισμού **2.480,00 €.**

Σύμφωνα με τον Κανονισμό 213/2008 της Ευρωπαϊκής Επιτροπής, περί κοινού λεξιλογίου για τις δημόσιες συμβάσεις (CPV) η προμήθεια της παρούσας ταξινομείται υπό τον εξής αριθμητικό κωδικό CPV: : 39111000-3 καθίσματα.

 Η παρούσα δαπάνη θα καλυφθεί από χρηματοδότηση από «ιδίους πόρους » του Δήμου Μαραθώνος.

|  |  |  |
| --- | --- | --- |
| Για την σύνταξη |  | Για την θεώρηση |
|  |  | Ο ΠΡΟΙΣΤΑΜΕΝΟΣΔΙΕΘΥΝΣΗΣ ΔΙΟΙΚΗΤΙΚΩΝ ΥΠΗΡΕΣΙΩΝ |
|  **ΤΟΝΙΑ ΔΑΜΙΓΟΥ** |  | ΘΩΜΑΣ ΧΑΛΥΒΔΟΠΟΥΛΟΣ |



|  |  |
| --- | --- |
| ΕΛΛΗΝΙΚΗ ΔΗΜΟΚΡΑΤΙΑ  | Μαραθώνας 12/09/2024 |
| ΔΗΜΟΣ ΜΑΡΑΘΩΝΟΣ | **ΑΡΙΘ. ΜΕΛΕΤΗΣ : Π 10 /2024** |
| Δ/ΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ**Τμήμα Προμηθειών** | ΠΡΟΜΗΘΕΙΑ ΓΙΑ ΚΑΘΙΣΜΑΤΑ  |
| *Ταχ. Δ/νση : Λ. Μαραθώνος 104* | CPV: 39111000-3 καθίσματα,   T |
| *Πληροφορίες : Τ. ΔΑΜΙΓΟΥ**Τηλέφωνο : 22943 20540-573* |
| email: promithies@marathon.gr |

# ΤΕΧΝΙΚΕΣ ΠΡΟΔΙΑΓΡΑΦΕΣ

Η μελέτη αυτή αφορά την προμήθεια καρεκλών για την κάλυψη των αναγκών του Δήμου Μαραθώνος.

Όλα τα προς προμήθεια είδη θα είναι αρίστης ποιότητας.

Η προμήθεια αναλύεται ακολούθως:

 **ΚΑΡΕΚΛΕΣ ΓΡΑΦΕΙΟΥ**

**ΤΕΧΝΙΚΑ ΧΑΡΑΚΤΗΡΙΣΤΙΚΑ:**

• Κάθισμα τροχήλατο με επενδυμένο προσκέφαλο.

• Υποστήριξη της μέσης με ρύθμιση. Πίεση και ρύθμιση καθ’ ύψος. Μπράτσα ρυθμιζόμενα ως προς το ύψος και έδρα ρυθμιζόμενη ως προς το βάθος.

• Να διαθέτει μηχανισμό ανάκλησης βαρέως τύπου, που να επιτρέπει την συγχρονισμένη ανάκληση έδρας – πλάτης, με δυνατότητα σταθεροποίησης σε πολλαπλές θέσεις. Ο μηχανισμός να διαθέτει σύστημα για ομαλή επαναφορά της πλάτης και σύστημα ρύθμισης για ελεγχόμενη ανάκληση με το βάρος του χρήστη.

• Να διαθέτει αμορτισέρ για αυξομείωση του ύψους του καθίσματος και πεντακτινωτή

βάση διαμέτρου περίπου 630 mm με δίδυμους τροχούς.

• Η πλάτη της καρέκλας να έχει επένδυση με ύφασμα (δίχτυ) ή τεχνόδερμα σε ποιότητα και χρώμα της επιλογής μας.

 Η πρώτη ύλη θα πληροί τις προδιαγραφές της Ε.Ε ως προς την ασφάλεια.

 Η αντοχή φόρτωσης κολώνας θα φτάνει τα 130 κιλά ανά τεμάχιο.

Θα πρέπει να είναι σχεδιασμένα έτσι ώστε σε περίπτωση χρήσης τους να μην περικλείεται κίνδυνος βλάβης της υγείας ή τραυματισμού λόγω εισπνοής ή επαφής με το δέρμα, τους βλεννογόνους και τα μάτια.

Όλα τα είδη θα είναι συναρμολογημένα, καινούργια, αμεταχείριστα και αρίστης ποιότητας .

Το κάθισμα εργασίας θα είναι με ψηλή πλάτη και μπράτσα, περιστρεφόμενο επί άξονα, τροχήλατο με μεταβλητό ύψος έδρας και μηχανισμό τ. SYNCHRO.

ΒΑΣΗ ΣΤΗΡΙΞΗΣ: Η βάση στήριξης να είναι πέντε ακτινών αλουμινίου.

ΤΡΟΧΟΙ: Η πεντακτινωτή βάση να στηρίζεται σε δίδυμους τροχούς ασφαλείας από πολυαμίδιο με επένδυση μαλακού ελαστικού υλικού, με μεταλλικούς πύρους υποδοχής που ασφαλίζουν στις κατάλληλες υποδοχές της βάσης στήριξης του καθίσματος.

ΜΠΡΑΤΣΑ: Τα μπράτσα να είναι κατασκευασμένα από πολυπροπυλένιο (PP),σε μαύρο χρώμα, με μαλακή επένδυση στα σημεία επαφής.

ΕΔΡΑ : Η έδρα να κατασκευάζεται από πολλαπλές στρώσεις φύλλων ξύλου, συνολικού πάχους 13 mm +/- 2χιλ., πρεσαρισμένα και συγκολλημένα σε υψίσυχνα ρεύματα σε καλούπι για την τελική της μορφή.

 Ο σκελετός της έδρας να καλύπτεται από αφρώδη πολυουρεθάνη περίπου 450gr και πάχους 62χιλ. +/- 2χιλ. (όχι ανακυκλώσιμο υλικό). Η πλάτη να είναι επενδυμένη και στις δύο πλευρές από ύφασμα (δίχτυ) ή δερματίνη ανθεκτικό στην καύση και στους λεκέδες ενώ η έδρα να είναι επενδυμένη με το ίδιο ύφασμα ή δερματίνη στην επάνω πλευρά και μαύρη φόδρα στην κάτω προκειμένου να εξασφαλίζεται η καλαισθησία του καθίσματος.

ΡΥΘΜΙΣΗ ΥΨΟΥΣ ΕΔΡΑΣ: Η ρύθμιση του ύψους της έδρας του καθίσματος να επιτυγχάνεται με αμορτισέρ χρωμίου ασφαλείας διπλού τοιχώματος και πεπιεσμένου ουδέτερου αερίου.

ΡΥΘΜΙΣΗ ΚΛΙΣΗΣ ΕΔΡΑΣ/ ΠΛΑΤΗΣ: Να επιτυγχάνεται με μηχανισμό τ. synchro που επιτρέπει την συγχρονισμένη ανάκληση έδρας – πλάτης, με δυνατότητα σταθεροποίησης σε πολλαπλές θέσεις. Ο μηχανισμός να φέρει σύστημα «Anti-panic» για ομαλή επαναφορά της πλάτης και σύστημα ρύθμισης για ελεγχόμενη ανάκληση ανάλογα με το βάρος του χρήστη.

Επάνω στον μηχανισμό (όχι στην Έδρα) να προσαρμόζεται και να βιδώνεται η λάμα στήριξης της πλάτης, για μεγαλύτερη αντοχή.

Το κάθισμα θα πρέπει να διαθέτει πιστοποιητικά ΕΝ 16139:2013, ΕΝ 1728/00, ΕΝ12727/00 ή αντίστοιχα ισοδύναμα.

Και εγγύηση τουλάχιστον 5 έτη.

 **ΕΝΔΕΙΚΤΙΚΕΣ ΔΙΑΣΤΑΣΕΙΣ ΚΑΘΙΣΜΑΤΟΣ** :

ΕΔΡΑ ΠΛΑΤΟΣ 52 ΕΚ +/- 2ΕΚ.

ΕΔΡΑ ΒΑΘΟΣ 51ΕΚ +/- 2ΕΚ.

ΠΛΑΤΗ ΠΛΑΤΟΣ 50ΕΚ +/- 2ΕΚ.

ΠΛΑΤΗ ΥΨΟΣ 70ΕΚ +/- 2ΕΚ.

ΜΠΡΑΤΣΑ ΜΗΚΟΣ 25ΕΚ +/- 2ΕΚ.

ΑΠΟΣΤΑΣΗ ΠΟΔΙΩΝ : 54x56 εκ.

|  |  |  |
| --- | --- | --- |
|  Για την σύνταξη |  | Για την θεώρηση |
|  |  | Ο ΠΡΟΙΣΤΑΜΕΝΟΣΔΙΕΘΥΝΣΗΣ ΔΙΟΙΚΗΤΙΚΩΝ ΥΠΗΡΕΣΙΩΝ |
|  **ΤΟΝΙΑ ΔΑΜΙΓΟΥ**  |  | ΘΩΜΑΣ ΧΑΛΥΒΔΟΠΟΥΛΟΣ |

****

|  |  |
| --- | --- |
| ΕΛΛΗΝΙΚΗ ΔΗΜΟΚΡΑΤΙΑ  | Μαραθώνας 12/09/2024 |
| ΔΗΜΟΣ ΜΑΡΑΘΩΝΟΣ | **ΑΡΙΘ. ΜΕΛΕΤΗΣ : Π 10 /2024** |
| Δ/ΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ**Τμήμα Προμηθειών** | ΠΡΟΜΗΘΕΙΑ ΓΙΑ ΚΑΘΙΣΜΑΤΑ  |
| *Ταχ. Δ/νση : Λ. Μαραθώνος 104* | CPV: 39111000-3 καθίσματα  |
| *Πληροφορίες : Τ. ΔΑΜΙΓΟΥ**Τηλέφωνο : 22943 20540-573* |
| email: promithies@marathon.gr |

# ΕΝΔΕΙΚΤΙΚΟΣ ΠΡΟΫΠΟΛΟΓΙΣΜΟΣ

|  |  |  |  |  |  |
| --- | --- | --- | --- | --- | --- |
| Α/Α | ΕΙΔΟΣ | ΜΟΝΑΔΑ ΜΕΤΡΗΣΗΣ | ΠΟΣΟΤΗΤΑ |  | ΣΥΝΟΛΙΚΗ ΤΙΜΗ (€) |
|  | Καρέκλα περιστρεφόμενη γραφείου  | 1 τεμ | 10 |  |  **2.000,00**  |
|  **ΚΑΘΑΡΟ ΣΥΝΟΛΟ** |  **2.000,00 €** |
|  **ΦΠΑ 24%** |  **480,00€** |
|  **ΤΕΛΙΚΗ ΤΙΜΗ** |  **2.480,00**  |

Στην δαπάνη της παρούσας προμήθειας περιλαμβάνονται όλα τα έξοδα που μπορεί να απαιτηθούν για την ορθή και έγκαιρη παράδοση των υπό προμήθεια ειδών, συμπεριλαμβανομένων των τυχόν εξόδων ασφάλισης.

|  |  |  |
| --- | --- | --- |
|  |  |  |
|  |  |  |

**,**

|  |  |
| --- | --- |
| ΕΛΛΗΝΙΚΗ ΔΗΜΟΚΡΑΤΙΑ  | Μαραθώνας 12/09/2024 |
| ΔΗΜΟΣ ΜΑΡΑΘΩΝΟΣ | **ΑΡΙΘ. ΜΕΛΕΤΗΣ : Π 10 /2024** |
| Δ/ΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ**Τμήμα Προμηθειών** |  ΠΡΟΜΗΘΕΙΑ ΓΙΑ ΚΑΘΙΣΜΑΤΑ |
| *Ταχ. Δ/νση : Λ. Μαραθώνος 104* | CPV: 39111000-3 καθίσματα |
| *Πληροφορίες : Τ. ΔΑΜΙΓΟΥ**Τηλέφωνο : 22943 20540-573* |
| email: promithies@marathon.gr |

# ΣΥΓΓΡΑΦΗ ΥΠΟΧΡΕΩΣΕΩΝ

**Άρθρο 1ο :Αντικείμενο συγγραφής**

Η μελέτη αυτή αφορά την προμήθεια καρεκλών γραφείου για την κάλυψη των αναγκών του Δήμου Μαραθώνος.

Τα προς προμήθεια είδη αναφέρονται αναλυτικά στο κεφάλαιο Τεχνικές Προδιαγραφές της παρούσας μελέτης ενώ οι ποσότητές τους αναφέρονται στον πίνακα του κεφαλαίου Ενδεικτικός Προϋπολογισμός.

**Άρθρο 2ο** : **Ισχύουσες διατάξεις**

Η προμήθεια υλοποιείται ως «δημόσια σύμβαση προμηθειών» κατά την έννοια της παραγράφου 8 του άρθρου 2 «Ορισμοί Εξουσιοδοτική διάταξη (άρθρο 2 και 33 παρ. 1 εδάφιο έκτο της Οδηγίας 2014/24/ΕΕ και άρθρο 2 της Οδηγίας 2014/25/ΕΕ)» του Ν. 4412/2016 «Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ ΕΕ και 2014/25/ΕΕ)» (ΦΕΚ Α’ 147/8-8-2016), λαμβανομένων υπόψη των προβλεπόμενων καταργούμενων και μεταβατικών διατάξεων, με την διαδικασία της απευθείας ανάθεσης.

Η προμήθεια θα πραγματοποιηθεί σύμφωνα με τις διατάξεις:

* του Ν. 4412/2016 «Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ ΕΕ και 2014/25/ΕΕ)» (ΦΕΚ Α’ 147/8-8-2016), και ειδικότερα του άρθρου 118 «Απευθείας ανάθεση».
* του Ν. 3463/2006 (ΦΕΚ 114/τ.Α’ 8-6-2006)«Κυρώσεως του Δημοτικού και Κοινοτικού Κώδικα (Δ.Κ.Κ.)».
* του Ν. 3852/2010 (ΦΕΚ 87/τ.Α΄/7-6-2010) «Νέα Αρχιτεκτονική της Αυτοδιοίκησης και της Αποκεντρωμένης Διοίκησης − Πρόγραμμα Καλλικράτης».
* του Π.Δ. 80/2016 (ΦΕΚ 145/τ.Α ́/5-8-2016) «Ανάληψη υποχρεώσεων από τους διατάκτες».
* της με αριθμό 76928/2021 (Β’ 3075/13.07.2021) Απόφασης «Ρύθμιση ειδικότερων θεμάτων λειτουργίας και διαχείρισης του Κεντρικού Ηλεκτρονικού Μητρώου Δημοσίων Συμβάσεων (ΚΗΜΔΗΣ)».
* του Ν. 5056/2023 (ΦΕΚ 163/τ.Α΄/6-10-2023) «Αναμόρφωση του συστήματος διακυβέρνησης Οργανισμών Τοπικής Αυτοδιοίκησης α’ και β’ βαθμού, κατάργηση νομικών προσώπων δημοσίου δικαίου δήμων, παρακολούθηση επιδόσεων τοπικής αυτοδιοίκησης οικονομική και διοικητική διαχείριση οργανισμών τοπικής αυτοδιοίκησης, ευζωία των ζώων συντροφιάς, κατασκευή και αναβάθμιση λειτουργούντων χερσαίων συνοριακών σταθμών και λοιπές διατάξεις του Υπουργείου Εσωτερικών».

**Άρθρο 3ο : Συμβατικά στοιχεία**

Τα συμβατικά στοιχεία κατά σειρά ισχύος είναι:

1. Το συμφωνητικό
2. Η παρούσα μελέτη
3. Η απόφαση ανάθεσης
4. Η προσφορά του Προμηθευτή.

**Άρθρο 4ο : Λήψη προσφορών - Κριτήριο κατακύρωσης**

Κριτήριο ανάθεσης είναι η **πλέον συμφέρουσα** από οικονομική άποψη προσφορά **βάσει τιμής**. Προσφορά κατατίθεται για το σύνολο της προμήθειας. Δεν γίνονται δεκτές προσφορές για επιμέρους είδη.

Δικαίωμα συμμετοχής έχουν όλα τα φυσικά ή νομικά πρόσωπα, οι ενώσεις προμηθευτών και οι συνεταιρισμοί που ασκούν εμπορική δραστηριότητα σχετική με το αντικείμενο της προμήθειας.

Η επιλογή του αναδόχου θα γίνει μετά την λήψη και αξιολόγηση προσφορών και την κατάταξη των συμμετεχόντων με κριτήριο την πλέον συμφέρουσα από οικονομική άποψη προσφορά βάσει τιμής (χαμηλότερη τιμή) επί του συνόλου της προμήθειας.

Η υποβαλλόμενη προσφορά απαιτείται να πληροί τις απαιτήσεις των τεχνικών προδιαγραφών που έχει ορίσει η υπηρεσία και η προσφερόμενη τιμή να μην υπερβαίνει την τιμή που έχει ορισθεί στον προϋπολογισμό της μελέτης δεδομένου ότι αυτή έχει προκύψει κατόπιν έρευνας αγοράς.

Στην προσφορά περιλαμβάνονται όλα τα έξοδα που μπορεί να απαιτηθούν για την ορθή και έγκαιρη παράδοση των υπό προμήθεια ειδών, συμπεριλαμβανομένων των τυχόν εξόδων ασφάλισης, αμοιβής, μετακίνησης.

Η κατάθεση προσφοράς από τους ενδιαφερόμενους οικονομικούς φορείς συνεπάγεται την πλήρη αποδοχή των όρων της παρούσας.

**Άρθρο 5ο : Υπογραφή Σύμβασης - Διάρκεια**

Ο Ανάδοχος, μετά την έγκριση του αποτελέσματος, υποχρεούται να προσέλθει σε ορισμένο τόπο και χρόνο, όχι μεγαλύτερο των δεκαπέντε (15) ημερών για να υπογράψει τη σύμβαση.

Η διάρκεια της σύμβασης, που θα συναφθεί από την παρούσα διαδικασία, ορίζεται το χρονικό διάστημα του τριών (3) μηνών από την υπογραφή της σύμβασης ή μέχρι εξαντλήσεως του συμβατικού αντικειμένου.

Εάν δεν προσέλθει να υπογράψει το συμφωνητικό ή δεν προσκομίσει την εγγυητική επιστολή καλής εκτέλεσης μέσα στην ορισθείσα προθεσμία κηρύσσεται έκπτωτος από την κατακύρωση που έγινε στο όνομα του και από κάθε δικαίωμα που απορρέει από αυτήν, σύμφωνα με τις διατάξεις του Ν.4412/2016.

Κατά την εκτέλεση της σύμβασης, ο ανάδοχος τηρεί τις υποχρεώσεις που απορρέουν από τις διατάξεις της περιβαλλοντικής, κοινωνικοασφαλιστικής και εργατικής νομοθεσίας.

Ο ανάδοχος ανεξάρτητα από τις υποχρεώσεις και ευθύνες που απορρέουν από τις κείμενες διατάξεις λαμβάνει μέτρα για την πρόληψη ατυχημάτων προς το προσωπικό που χρησιμοποιεί τα προϊόντα και προς κάθε τρίτο, καθώς και για παροχή πρώτων βοηθειών προς αυτούς.

Πρέπει να παίρνει όλα τα απαιτούμενα μέτρα προφύλαξης των υλικών που χρησιμοποιούνται, των μεταφορικών μέσων ως και ασφαλείας του εν γένει εργατοτεχνικού προσωπικού, των επιβλεπόντων και παντός τρίτου και μάλιστα σύμφωνα με τις οδηγίες της επιβλεπούσης υπηρεσίας, τους ισχύοντες Νόμους και διατάξεις.

 Σε περίπτωση μη τηρήσεως των ανωτέρω, ο ανάδοχος θα φέρει ακέραια την ευθύνη.

**Άρθρο 6ο : Χρόνος – Τόπος παράδοσης υλικών**

Η παράδοση των υλικών θα πραγματοποιηθεί άπαξ ή τμηματικά από την επομένη της υπογραφής του συμφωνητικού, με έξοδα και ευθύνη του αναδόχου, σε τόπο και χρόνο που θα υποδειχθούν από την αρμόδια υπηρεσία του Δήμου.

Ο ανάδοχος είναι υποχρεωμένος να λάβει τα κατάλληλα μέτρα για την ασφαλή και απρόσκοπτη μεταφορά και παράδοση των παραπάνω ειδών. Τα είδη, οι τεχνικές προδιαγραφές, τα χαρακτηριστικά τους και οι απαιτούμενες ποσότητες, αναφέρονται αναλυτικά στην παρούσα μελέτη.

Υποχρεούται να προβαίνει στη παράδοση το αργότερο εντός πέντε (5) ημερών από την ειδοποίηση της υπηρεσίας (με email είτε τηλεφωνικά), ενώ οφείλει να ειδοποιεί εγκαίρως την υπηρεσία που εκτελεί την προμήθεια (τουλάχιστον 1 ημέρα νωρίτερα), για την ημερομηνία και την ώρα που προτίθεται να παραδώσει τα υλικά.

 Είναι υποχρεωμένος ύστερα από σχετική ειδοποίηση της υπηρεσίας για την οποία έγινε η προμήθεια να αντικαταστήσει ολόκληρο το είδος που τυχόν εμφανίσει ελαττώματα, κακοτεχνία η αδικαιολόγητη φθορά και η οποία δεν οφείλεται σε κακή χρήση.

Η βλάβη ή φθορά που θα παρουσιάζεται πρέπει να επανορθώνεται σε δέκα (10) ημερολογιακές ημέρες από της ειδοποιήσεως.

Στην περίπτωση που ο ανάδοχος δεν παραδώσει ή δεν αντικαταστήσει τα συμβατικά αντικείμενα μέσα στον συμβατικό χρόνο ή στον χρόνο παράτασης που του δόθηκε, ο ανάδοχος κηρύσσεται υποχρεωτικά έκπτωτος από την ανάθεση που έγινε στο όνομά του και από κάθε δικαίωμα που απορρέει από αυτήν.

Αν τα υλικά παραδοθούν ή εφόσον είναι απαραίτητο, αντικατασταθούν μετά τη λήξη του συμβατικού χρόνου και μέχρι λήξης του χρόνου της παράτασης που χορηγήθηκε, σύμφωνα με το άρθρο 206, επιβάλλεται πρόστιμο 5% επί της συμβατικής αξίας της ποσότητας που παραδόθηκε εκπρόθεσμα.

Ο ανάδοχος δεν κηρύσσεται έκπτωτος για λόγους που αφορούν σε υπαιτιότητα του φορέα εκτέλεσης της σύμβασης ή αν συντρέχουν λόγοι ανωτέρας βίας.

Ο χρόνος παράδοσης των υλικών μπορεί να παρατείνεται υπό τις σωρευτικές προϋποθέσεις του άρθρου 206 του Ν. 4412/2016.

**Άρθρο 7ο : Ανωτέρα βία**

 Ως ανωτέρα βία θεωρείται κάθε απρόβλεπτο και τυχαίο γεγονός που είναι αδύνατο να προβλεφθεί έστω και εάν για την πρόβλεψη και αποτροπή της επέλευσης του καταβλήθηκε υπερβολική επιμέλεια και επιδείχθηκε η ανάλογη σύνεση. Ενδεικτικά γεγονότα ανωτέρας βίας είναι: εξαιρετικά και απρόβλεπτα φυσικά γεγονότα, πυρκαγιά που οφείλεται σε φυσικό γεγονός ή σε περιστάσεις για τις οποίες ο εντολοδόχος ή ο εντολέας είναι ανυπαίτιοι, αιφνιδιαστική απεργία προσωπικού, πόλεμος, ατύχημα, αιφνίδια ασθένεια του προσωπικού του εντολοδόχου κ.α.

Στην περίπτωση κατά την οποία υπάρξει λόγος ανωτέρας βίας ο ανάδοχος οφείλει να ειδοποιήσει αμελλητί την αρμόδια Υπηρεσία του Δήμου και να καταβάλει κάθε δυνατή προσπάθεια σε συνεργασία με το άλλο μέρος για να υπερβεί τις συνέπειες και τα προβλήματα που ανέκυψαν λόγω της ανωτέρας βίας. Ο όρος περί ανωτέρας βίας εφαρμόζεται ανάλογα και για τον Δήμο προσαρμοζόμενος ανάλογα.

Ο Ανάδοχος που επικαλείται ανωτέρα βία υποχρεούται, μέσα σε είκοσι (20) ημέρες από τότε που συνέβησαν τα περιστατικά που συνιστούν την ανωτέρα βία, να αναφέρει εγγράφως αυτά και να προσκομίσει τα απαραίτητα αποδεικτικά στοιχεία.

**Άρθρο 8ο : Παραλαβή συμβατικού αντικειμένου**

Η οριστική παραλαβή θα πραγματοποιηθεί με σύνταξη βεβαίωσης από τον προϊστάμενο της αρμόδιας υπηρεσίας του Δήμου, σύμφωνα με την διαδικασία που προβλέπεται στο άρθρο 208 του Ν. 4412/2016.

Η αρμόδια για την παραλαβή υπηρεσία του Δήμου Μαραθώνος έχει το δικαίωμα να ελέγξει τα είδη ως προς τα ποιοτικά τους χαρακτηριστικά. Μη συμμόρφωση των ποιοτικών χαρακτηριστικών του προϊόντος με τα τεχνικά χαρακτηριστικά και τις τεχνικές προδιαγραφές της μελέτης, δίνει τη δυνατότητα στην αρμόδια υπηρεσία να μην παραλάβει το προϊόν και να προβεί σε δικές της ενέργειες.

Κατά τη διαδικασία παραλαβής των υλικών, διενεργείται ποιοτικός και ποσοτικός έλεγχος και καλείται να παραστεί, εφόσον το επιθυμεί, ο ανάδοχος. Μετά την ολοκλήρωση της ως άνω διαδικασίας η επιτροπή παραλαβής μπορεί: α) να παραλάβει το υλικό **συναρμολογημένο** β) να παραλάβει το υλικό με παρατηρήσεις λόγω αποκλίσεων από τις τεχνικές προδιαγραφές της σύμβασης, γ) να απορρίψει το υλικό. Το κόστος διενέργειας των ανωτέρω ελέγχων επιβαρύνει τον προμηθευτή.

Σε περίπτωση οριστικής απόρριψης ολόκληρης ή μέρους της συμβατικής ποσότητας των υλικών, ύστερα από γνωμοδότηση του αρμόδιου οργάνου, εγκρίνεται αντικατάστασή με άλλη ποσότητα , που να είναι σύμφωνη με τους όρους της σύμβασης, μέσα σε τακτή προθεσμία που ορίζεται από την απόφαση αυτή.

Αν η αντικατάσταση γίνεται μετά τη λήξη του συμβατικού χρόνου, η προθεσμία που ορίζεται για την αντικατάσταση δεν μπορεί να είναι μεγαλύτερη του 1/2 του συνολικού συμβατικού χρόνου, ο δε ανάδοχος θεωρείται ως εκπρόθεσμος και υπόκειται σε κυρώσεις λόγω εκπρόθεσμης παράδοσης.

Αν ο ανάδοχος δεν αντικαταστήσει τα υλικά που απορρίφθηκαν μέσα στην προθεσμία που τάχθηκε και εφόσον έχει λήξει ο συμβατικός χρόνος, κηρύσσεται έκπτωτος και υπόκειται στις προβλεπόμενες κυρώσεις.

**Άρθρο 9ο : Τρόπος πληρωμής**

Η πληρωμή της αξίας των υλικών στον ανάδοχο θα γίνει με την εξόφληση του εκατό τοις εκατό (100%) της συμβατικής αξίας μετά την οριστική παραλαβή των υλικών ή με την εξόφληση του εκατό τοις εκατό (100%) της αξίας των υλικών που παραδόθηκαν τμηματικά μετά την οριστική παραλαβή τους.

Ο ανάδοχος για την πληρωμή οφείλει να προσκομίσει όλα τα νόμιμα δικαιολογητικά που προβλέπονται από τις ισχύουσες διατάξεις κατά το χρόνο πληρωμής καθώς και κάθε άλλου δικαιολογητικού που τυχόν ήθελε ζητηθεί από τις αρμόδιες υπηρεσίες του Δήμου που διενεργούν τον έλεγχο και την πληρωμή.

Η πληρωμή θα γίνει με κατάθεση στον τραπεζικό λογαριασμό του αναδόχου.

**Άρθρο 10ο : Αναθεώρηση τιμών**

Η προσφερόμενη αρχικά από τον ανάδοχο τιμή δεν υπόκειται σε καμία αναθεώρηση για οποιονδήποτε λόγο ή αιτία, αλλά παραμένει σταθερή και αμετάβλητη καθ’ όλη τη διάρκεια της σύμβασης.

**Άρθρο 11ο : Φόροι, τέλη, κρατήσεις**

Ο ανάδοχος υπόκειται σε όλους τους βάσει των κειμένων διατάξεων φόρους, τέλη και κρατήσεις που ισχύουν κατά την ημέρα της διενέργειας της προμήθειας, πλην Φ.Π.Α. που βαρύνει τον Δήμο.

**Άρθρο 12ο : Όροι εκτέλεσης της σύμβασης**

Κατά την εκτέλεση της σύμβασης, ο ανάδοχος υποχρεούται να τηρεί τις υποχρεώσεις στους τομείς του περιβαλλοντικού, κοινωνικοασφαλιστικού και εργατικού δικαίου, που έχουν θεσπιστεί με το Δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικοασφαλιστικού και εργατικού δικαίου, οι οποίες απαριθμούνται στο Παράρτημα Χ του προσαρτήματος Α΄ του Ν. 4412/2016, της νομοθεσίας περί υγείας και ασφάλισης των εργαζομένων και πρόληψης του επαγγελματικού κινδύνου.

**Άρθρο 13ο : Επίλυση διαφορών**

Κατά την εκτέλεση της σύμβασης εφαρμόζονται οι διατάξεις του Ν. 4412/2016 όπως ισχύει και συμπληρωματικά ο Αστικός Κώδικας, καθώς και ότι γενικότερα προβλέπεται από την ισχύουσα νομοθεσία.

|  |  |  |
| --- | --- | --- |
| Για την σύνταξη |  | Για την θεώρηση |
|  |  | Ο ΠΡΟΙΣΤΑΜΕΝΟΣΔΙΕΘΥΝΣΗΣ ΔΙΟΙΚΗΤΙΚΩΝ ΥΠΗΡΕΣΙΩΝ |
|  **ΤΟΝΙΑ ΔΑΜΙΓΟΥ** |  | ΘΩΜΑΣ ΧΑΛΥΒΔΟΠΟΥΛΟΣ |



|  |  |
| --- | --- |
| ΕΛΛΗΝΙΚΗ ΔΗΜΟΚΡΑΤΙΑ  | Μαραθώνας : 12/09/2024 |
| ΔΗΜΟΣ ΜΑΡΑΘΩΝΟΣ | **ΑΡΙΘ. ΜΕΛΕΤΗΣ : Π 10 /2024** |
| Δ/ΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ**Τμήμα Προμηθειών** | ΠΡΟΜΗΘΕΙΑ ΓΙΑ ΚΑΘΙΣΜΑΤΑ |
| *Ταχ. Δ/νση : Λ. Μαραθώνος 104* | CPV: 39111000-3 καθίσματα  |
| *Πληροφορίες : Τ. ΔΑΜΙΓΟΥ**Τηλέφωνο : 22943 20540-573* |
| email: promithies@marathon.gr |

# ΕΝΤΥΠΟ ΟΙΚΟΝΟΜΙΚΗΣ ΠΡΟΣΦΟΡΑΣ

(συμπληρώνεται από τον υποψήφιο)

Του οικονομικού φορέα με επωνυμία ………………………………………………………., με ΑΦΜ ..........................., ΔΟΥ .................................., έδρα ……..........................................................................................., τηλ. ........................... και email ………………….......……………..,

 καταθέτω την παρούσα προσφορά όπως φαίνεται στον παρακάτω πίνακα:

|  |  |  |  |  |  |
| --- | --- | --- | --- | --- | --- |
| Α/Α | ΕΙΔΟΣ | ΜΟΝΑΔΑ ΜΕΤΡΗΣΗΣ | ΠΟΣΟΤΗΤΑ | ΤΙΜΗ ΜΟΝΑΔΑΣ (€) | ΣΥΝΟΛΙΚΗ ΤΙΜΗ (€) |
|  | Καρέκλα περιστρεφόμενη γραφείου  | ΤΜΧ | 10 |  |  |
| **ΜΕΡΙΚΟ ΣΥΝΟΛΟ** |  **€** |
| **ΦΠΑ 24%** |  **€** |
| **ΤΕΛΙΚΟ ΣΥΝΟΛΟ** |  **€** |

Αφού έλαβα γνώση της με αριθμό πρωτοκόλλου………………………………………. πρόσκλησης για υποβολή προσφοράς για «**ΠΡΟΜΗΘΕΙΑ ΚΑΡΕΚΛΩΝ ΓΡΑΦΕΙΟΥ »** και όσα προβλέπονται στην με αριθμό Π /12-09-2024 Μελέτη του Τμήματος Προμηθειών της Διεύθυνσης Οικονομικών Υπηρεσιών, δηλώνω ότι αποδέχομαι πλήρως και χωρίς επιφύλαξη την προμήθεια των ζητούμενων αντικειμένων/υλικών έναντι συνολικού ποσού:

…………………………………………………………………………………………………………………………………………

[αναγράφεται συνολικό ποσό συμπεριλαμβανομένου του Φ.Π.Α. ολογράφως]

Μαραθώνας ….. / ….. / 2024

Ο Προσφέρων

[Σφραγίδα Επιχείρησης, Υπογραφή Νόμιμου Εκπροσώπου]